CELEX: 62008CB0062
Language: bg
Date: 2009-02-19 00:00:00
Title: Дело C-62/08: Определение на Съда (втори състав) от 19 февруари 2009 г. (преюдициално запитване от Hof van Cassatie van België — Белгия) — UDV North America Inc/Brandtraders NV (Член 104, параграф 3, втора алинея от Процедурния правилник — Марка на Общността — Регламент (ЕО) № 40/94 — Член 9, параграфи 1, буква a) и 2, буква г) — Право на притежателя на регистрирана марка да се противопостави на използването от трето лице на знак, който е идентичен с марката — Понятие за използване — Използване на знак, който е идентичен с марката, от търговски посредник в неговите делови книжа — Посредник, действащ от свое име, но за сметка на продавач)

16.5.2009   
            
            
               BG
            
            
               Официален вестник на Европейския съюз
            
            
               C 113/16
            
         Определение на Съда (втори състав) от 19 февруари 2009 г. (преюдициално запитване от Hof van Cassatie van België — Белгия) — UDV North America Inc/Brandtraders NV
   (Дело C-62/08) (1)
   
   (Член 104, параграф 3, втора алинея от Процедурния правилник - Марка на Общността - Регламент (ЕО) № 40/94 - Член 9, параграфи 1, буква a) и 2, буква г) - Право на притежателя на регистрирана марка да се противопостави на използването от трето лице на знак, който е идентичен с марката - Понятие за използване - Използване на знак, който е идентичен с марката, от търговски посредник в неговите делови книжа - Посредник, действащ от свое име, но за сметка на продавач)
   2009/C 113/31
   Език на производството: нидерландски
   
      Запитваща юрисдикция
   
   Hof van Cassatie van België
   
      Страни в главното производство
   
   
      Жалбоподател: UDV North America Inc
   
      Ответник: Brandtraders NV
   
      Предмет
   
   Преюдициално запитване — Hof van Cassatie van België — Тълкуване на член 9, параграф 1 и параграф 2, буква г) от Регламент (ЕО) № 40/94 на Съвета от 20 декември 1993 година относно марката на Общността (ОВ L 11, 1994 г., стр. 1, Специално издание на български език, 2007 г., глава 17, том 1, стр. 146) — Право на притежателя на марка да се противопостави на използването ѝ от трето лице — Понятие за използване на марката
   
      Диспозитив
   
   Понятието за използване по смисъла на член 9, параграфи 1, буква a) и 2, буква г) от Регламент (CE) № 40/94 на Съвета от 20 декември 1993 година относно марката на Общността обхваща случай като този по главното производство, в който търговски посредник, който действа от свое име, но за сметка на продавача и който следователно не е заинтересована страна в продажбата на стоки, в която той самият е договаряща страна, използва в своите делови книжа знак, който е идентичен с марка на Общността за стоки или за услуги, които са идентични с тези, за които марката на Общността е регистрирана.
   
      (1)  ОВ C 107, 26.4.2008 г.